Rīkojuma projekts 21-TA-212
Izdrukāts 29.07.2026. 23.56 - 1.0.VK Redakcija
Rīkojuma projekts 21-TA-212
Izdrukāts 29.07.2026. 23.56 - 1.0.VK Redakcija
Ministru kabineta rīkojums Nr. 770
Rīgā 2021. gada 27. oktobrī (prot. Nr. 72 40. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 1 842 982 euro, tai skaitā:
· 1. 1 171 700 euro pārskaitīšanai biedrībai "Latvijas Olimpiskā komiteja", no tiem:
· 1.1. 610 000 euro, lai segtu izdevumus, kas saistīti ar sportistu un komandu sagatavošanu dalībai 2022. gada Ziemas Olimpiskajās spēlēs Pekinā (Ķīna), tai skaitā:
· 1.1.1. 260 000 euro pārskaitīšanai biedrībai "Latvijas Bobsleja un skeletona federācija" – 190 000 euro sportistu sagatavošanai un starta ekipējuma iegādei un 70 000 euro bobsleja kamanu iegādei;
· 1.1.2. 210 000 euro pārskaitīšanai biedrībai "Latvijas Kamaniņu sporta federācija" sportistu sagatavošanai un starta ekipējuma iegādei;
· 1.1.3. 70 000 euro pārskaitīšanai biedrībai "Latvijas Biatlona federācija" sportistu sagatavošanai un starta ekipējuma iegādei;
· 1.1.4. 50 000 euro pārskaitīšanai biedrībai "Latvijas Slēpošanas federācija" sportistu sagatavošanai un starta ekipējuma iegādei;
· 1.1.5. 20 000 euro pārskaitīšanai biedrībai "Latvijas Slidošanas asociācija" sportistu sagatavošanai un starta ekipējuma iegādei;
· 1.2. 300 000 euro pārskaitīšanai biedrībai "Latvijas Hokeja federācija", lai segtu izdevumus, kas saistīti ar Latvijas vīriešu hokeja izlases sagatavošanos un dalību 2022. gada Ziemas Olimpiskajās spēlēs Pekinā (Ķīna), tai skaitā ar spēlētāju apdrošināšanu saistītās izmaksas;
· 1.3. 261 700 euro Latvijas Olimpiskās vienības darbības nodrošināšanai.
· 2. 449 025 euro, lai saistībā ar Covid-19 pandēmijas ierobežošanai ieviestajiem drošības pasākumiem stabilizētu finanšu situāciju sporta nozares kapitālsabiedrībās, kurās Izglītības un zinātnes ministrija ir kapitāldaļu turētāja, tai skaitā:
· 2.1. sabiedrībai ar ierobežotu atbildību  "Bobsleja un kamaniņu trase "Sigulda"" 226 263 euro;
· 2.2. valsts  sabiedrībai ar ierobežotu atbildību "Kultūras un sporta centrs "Daugavas stadions"" 150 000 euro;
· 2.3. sabiedrībai ar ierobežotu atbildību "Tenisa centrs "Lielupe"" 39 402 euro;
· 2.4. sabiedrībai ar ierobežotu atbildību "Sporta centrs "Mežaparks"" 33 360 euro.
· 3. 154 257 euro pārskaitīšanai biedrībai "Latvijas Hokeja federācija", lai segtu izmaksas, kas saistītas ar Latvijas vīriešu hokeja izlases spēlētāju apdrošināšanu, tai skaitā:
· 3.1. 115 693 euro saistībā ar spēlētāju piedalīšanos Latvijas vīriešu hokeja izlases treniņprocesā, pārbaudes spēlēs un 2021. gada pasaules čempionātā hokejā;
· 3.2. 38 564 euro saistībā ar spēlētāju piedalīšanos Latvijas vīriešu hokeja izlases treniņprocesā, pārbaudes spēlēs un 2022. gada Ziemas Olimpisko spēļu kvalifikācijas turnīrā hokejā.
· 4. 35 000 euro pārskaitīšanai biedrībai "Latvijas Paralimpiskā komiteja", lai segtu izdevumus, kas saistīti ar sportistu sagatavošanu un ekipējuma iegādi dalībai 2022. gada Ziemas Paraolimpiskajās spēlēs Pekinā (Ķīna).
· 5. 33 000 euro pārskaitīšanai biedrībai "Latvijas Basketbola savienība", lai segtu izdevumus, kas nepieciešami Latvijas 3 x 3 basketbola izlases sacensību sezonas turpināšanai.

